Anunţ juridic important

|

52009PC0024

Propunere de regulament al Consiliului de modificare a Regulamentului (CE) nr. 1210/2003 privind anumite restricţii specifice în relaţiile economice şi financiare cu Irak  /* COM/2009/0024 final */

	[pic] | COMISIA COMUNITĂŢILOR EUROPENE |Bruxelles, 21.1.2009COM(2009) 24 finalPropunere deREGULAMENT AL CONSILIULUIde modificare a Regulamentului (CE) nr. 1210/2003 privind anumite restricții specifice în relațiile economice și financiare cu Irak(prezentată de Comisie)EXPUNERE DE MOTIVE1.  Regulamentul (CE) nr. 1210/2003 al Consiliului a impus anumite măsuri restrictive în ceea ce privește Irakul, în conformitate cu Poziția Comună 2003/495/PESC și Rezoluția 1483 (2003) a Consiliului de Securitate al Organizației Națiunilor Unite. Printre altele, Regulamentul (CE) nr. 1210/2003 prevedea, prin articolul 2 și respectiv articolul 10, regimuri speciale cu privire la plățile pentru exporturile de petrol, produse petroliere și gaze naturale din Irak precum și cu privire la imunitatea la proceduri judiciare pentru anumite active irakiene.2.  Prin intermediul Rezoluției 1790 din 18 decembrie 2007, Consiliul de Securitate al Organizației Națiunilor Unite a decis, inter alia, ca aceste regimuri specifice să se aplice până la 31 decembrie 2008. În conformitate cu Poziția Comună 2008/186/PESC, Regulamentul (CE) nr. 1210/2003 a fost modificat în consecință prin Regulamentul (CE) nr. 195/2008.3.  Prin intermediul Rezoluției 1859 din 22 decembrie 2008, Consiliul de Securitate al Organizației Națiunilor Unite a decis, la solicitarea Irakului, ca aceste regimuri specifice să fie prelungite până la 31 decembrie 2009. Prin urmare, Regulamentul (CE) nr. 1210/2003 ar trebui modificat în consecință.Propunere deREGULAMENT AL CONSILIULUIde modificare a Regulamentului (CE) nr. 1210/2003 privind anumite restricții specifice în relațiile economice și financiare cu IrakCONSILIUL UNIUNII EUROPENE,având în vedere Tratatul de instituire a Comunității Europene, în special articolele 60 și 301,având în vedere Poziția comună 2009/…/PESC de modificare a Poziției comune 2003/495/PESC privind Irakul[1],având în vedere propunerea Comisiei,întrucât:4.  În conformitate cu Rezoluția 1483(2003) a Consiliului de Securitate al Organizației Națiunilor Unite, articolul 2 din Regulamentul (CE) nr. 1210/2003 privind anumite restricții specifice în relațiile economice și financiare cu Irak și de abrogare a Regulamentului (CE) nr. 2465/96[2] prevedea regimuri specifice în ceea ce privește plățile pentru petrolul, produsele petroliere și gazele naturale exportate din Irak, în timp ce articolul 10 din regulamentul menționat anterior prevedea regimuri specifice cu privire la imunitatea la proceduri juridice pentru anumite active irakiene. Aceste regimuri specifice au fost aplicate până la 31 decembrie 2008.5.  Rezoluția 1859 (2008) a Consiliului de Securitate al Organizației Națiunilor Unite și Poziția comună 2009/…/PESC prevăd ca ambele regimuri specifice să se aplice până la 31 decembrie 2009. Este oportună modificarea Regulamentului (CE) nr. 1210/2003 în consecință.6.  Pentru a garanta eficiența măsurilor prevăzute de prezentul regulament, acesta trebuie să intre în vigoare de îndată,ADOPTĂ PREZENTUL REGULAMENT:Articolul 1La articolul 18 din Regulamentul (CE) nr. 1210/2003, alineatul (3) se înlocuiește cu următorul text:„3. Articolele 2 și 10 se aplică până la 31 decembrie 2009.”Articolul 2Prezentul regulament intră în vigoare la data publicării în Jurnalul Oficial al Uniunii Europene .Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, […].Pentru ConsiliuPreședintele […] [1] JO L …, …2009, p. .. . .[2] JO L 169, 8.7.2003, p. 6.


     RO

RO        RO
 ---pagebreak---                     COMISIA EUROPEANĂ

                                                     Bruxelles, 8.11.2010
                                                     COM(2010) 654 final

                                                     2010/0321 (NLE)

                                         Propunere de

                            REGULAMENT AL CONSILIULUI

     de modificare a Regulamentului (CE) nr. 174/2005 de impunere a anumitor restricții
         privind acordarea de asistență pentru activități militare în Coasta de Fildeș

                (prezentat în comun de Comisie și de Înaltul Reprezentant al UE
                         pentru afaceri externe și politica de securitate)

RO                                                                                RO
 ---pagebreak---                                      EXPUNERE DE MOTIVE

     (1)   La 15 octombrie 2010, Consiliul de Securitate al ONU a adoptat Rezoluția 1946(2010)
           vizând Côte d’Ivoire (Coasta de Fildeș), prin care se confirmă măsurile restrictive
           decise în 2004 și 2005. Rezoluția modifică, de asemenea, condițiile embargoului
           asupra armelor si echipamentelor militare, în sensul că permite Comitetului pentru
           sancțiuni instituit prin Rezoluția 1572 (2004) să aprobe furnizarea de echipamente
           neletale care sunt destinate în mod exclusiv pentru a permite forțelor de securitate
           ivoriene a face uz de forță doar în mod adecvat și proporțional, în scopul menținerii
           ordinii publice.

     (2)   Ca urmare a acestei rezoluții, Consiliul pregătește o decizie PESC având ca temei
           juridic articolul 29 din TUE, prin care să reînnoiască măsurile restrictive împotriva
           Côte d’Ivoire și să alinieze excepțiile de la embargoul asupra armelor și
           echipamentelor militare la Rezoluția 1946 (2010) a Consiliului de Securitate al ONU.
           Decizia PESC va prevedea, de asemenea, o excepție similară în ceea ce privește
           embargoul privind echipamentele care ar putea fi folosite pentru represiunea internă.

     (3)   Regulamentului (CE) nr. 174/2005 de impunere a anumitor restricții privind acordarea
           de asistență pentru activități militare în Côte d’Ivoire pune în aplicare măsurile
           restrictive în cauză. Având în vedere aceste evoluții, regulamentul trebuie modificat.

     (4)   Este necesară înlocuirea listei cu echipamentele care ar putea fi utilizate în scopul
           represiunii interne, pentru a se lua în considerare intrarea în vigoare a Regulamentului
           (CE) nr. 1236/2005 privind comerțul cu anumite bunuri susceptibile de a fi utilizate
           pentru a impune pedeapsa capitală, tortura și alte pedepse sau tratamente cu cruzime,
           inumane sau degradante. Lista care figurează în anexa II la Orientările privind punerea
           în aplicare și evaluarea măsurilor restrictive (sancțiunilor) în cadrul politicii externe și
           de securitate comună a UE (documentul 17464/09 al Consiliului din
           15 decembrie 2009) a fost întocmită în acest scop.

RO                                                  2                                                     RO
 ---pagebreak---                                                             2010/0321 (NLE)

                                               Propunere de

                                    REGULAMENT AL CONSILIULUI

         de modificare a Regulamentului (CE) nr. 174/2005 de impunere a anumitor restricții
             privind acordarea de asistență pentru activități militare în Coasta de Fildeș

     CONSILIUL UNIUNII EUROPENE,

     având în vedere Tratatul privind funcționarea Uniunii Europene, în special articolul 215,

     având în vedere Decizia 2010/.../PESC a Consiliului din ... 2010 de reînnoire a măsurilor
     restrictive instituite împotriva Côte d’Ivoire1,

     având în vedere propunerea prezentată în comun de Înaltul Reprezentant al Uniunii pentru
     afaceri externe și politica de securitate și de Comisie,

     întrucât:

     (1)     Regulamentul (CE) nr. 174/2005 al Consiliului din 31 ianuarie 2005 de impunere a
             anumitor restricții privind acordarea asistenței pentru activități cu caracter militar în
             Coasta de Fildeș2 prevede interdicția de a se exporta echipamente care ar putea fi
             folosite pentru represiunea internă și interdicția de a se acorda un anumit tip de
             asistență tehnică, de finanțări sau asistență financiară. Aceste restricții au fost impuse
             în conformitate cu Poziția comună 2004/852/PESC a Consiliului din
             13 decembrie 2004 privind adoptarea unor măsuri restrictive împotriva Coastei de
             Fildeș3.

     (2)     Având în vedere Rezoluția 1946 a Consiliului de Securitate al ONU din
             15 octombrie 2010, este necesar să se modifice măsurile restrictive pentru a se permite
             exportul de echipamente neletale care sunt destinate în mod exclusiv pentru a permite
             forțelor de securitate ivoriene a face uz de forță doar în mod adecvat și proporțional, în
             scopul menținerii ordinii publice, precum și a se acorda asistență tehnică, finanțare și
             asistență financiară conexe.

     (3)     Lista echipamentelor care ar putea fi utilizate în scopul represiunii interne ar trebui
             actualizată ca urmare a recomandărilor formulate de experți, luând în considerare
             Regulamentul (CE) nr. 1236/2005 al Consiliului din 27 iunie 2005 privind comerțul cu
             anumite bunuri susceptibile de a fi utilizate pentru a impune pedeapsa capitală, tortura
             și alte pedepse sau tratamente cu cruzime, inumane sau degradante4.

     1
             JO L … , … 2010, p. ..
     2
             JO L 29, 2.2.2005, p. 5.
     3
             JO L 368, 15.12.2004, p. 50.
     4
             JO L 200, 30.7.2005, p. 1.

RO                                                   3                                                    RO
 ---pagebreak---      (4)   Este necesar să se actualizeze articolul privind competența Uniunii, avându-se în
           vedere practica recentă în materie de redactare.

     (5)   Regulamentul (CE) nr. 174/2005 ar trebui modificat în mod corespunzător,

     ADOPTĂ PREZENTUL REGULAMENT:

                                               Articolul 1

     Regulamentul (CE) nr. 174/2005 se modifică după cum urmează:

     (1)     La articolul 4, alineatul (1) se înlocuiește cu următorul text:

             „1.   Prin derogare de la articolul 2, interdicțiile menționate mai sus nu se aplică
                   pentru:

                   (a)   acordarea de asistență tehnică, finanțări și asistență financiară pentru
                         armele și materialele conexe, în cazul în care asistența sau serviciile sunt
                         destinate exclusiv sprijinirii sau utilizării de către operațiunea
                         Organizației Națiunilor Unite în Côte d'Ivoire (UNOCI) sau de către
                         forțele franceze care o sprijină;

                   (b)   acordarea de asistență tehnică pentru echipamentele militare neletale
                         destinate exclusiv utilizării în scopuri umanitare sau de protecție, inclusiv
                         astfel de echipamente destinate operațiunilor pentru gestionarea crizelor
                         întreprinse de către UE, ONU, Uniunea Africană și Comunitatea
                         Economică a Statelor din Africa de Vest (ECOWAS), cu condiția ca
                         aceasta să fi fost aprobată în prealabil și de Comitetul pentru sancțiuni;

                   (c)   acordarea de finanțări sau asistență financiară pentru echipamentele
                         militare neletale destinate utilizării exclusive în scopuri umanitare sau
                         pentru protecție, inclusiv pentru echipamentele militare neletale destinate
                         utilizării de către UE, ONU și ECOWAS în operațiunile de gestionare a
                         crizelor;

                   (d)   acordarea de asistență tehnică pentru armele și materialele conexe
                         destinate exclusiv sprijinirii sau utilizării în procesul de restructurare a
                         forțelor de apărare și de securitate în temeiul alineatului (3) litera (f) din
                         Acordul de la Linas-Marcoussis, cu condiția ca aceasta să fi fost aprobată
                         în prealabil și de Comitetul pentru sancțiuni;

                   (e)   acordarea de finanțări sau asistență financiară pentru armele și
                         materialele conexe destinate exclusiv sprijinirii sau utilizării în procesul
                         de restructurare a forțelor de apărare și de securitate în temeiul
                         alineatului (3) litera (f) din Acordul de la Linas-Marcoussis;

                   (f)   echipamentele vândute sau furniturile transferate sau exportate temporar
                         în Côte d'Ivoire către forțele unui stat care intervin, în conformitate cu
                         dreptul internațional, exclusiv și în mod direct pentru a facilita evacuarea
                         resortisanților săi și a persoanelor din Côte d'Ivoire de care răspunde din

RO                                                  4                                                     RO
 ---pagebreak---                        punct de vedere consular, cu condiția ca aceste activități să fi fost
                       notificate în prealabil și Comitetului pentru sancțiuni;

                 (g)   oferirea de asistență tehnică, finanțare și asistență financiară în legătură
                       cu echipamentele militare neletale destinate în mod exclusiv pentru a
                       permite forțelor de securitate ivoriene să facă uz de forță doar în mod
                       adecvat și proporțional, în scopul menținerii ordinii publice.”

     (2)   Se inserează următorul articol 4a:

                                             „Articolul 4a

           1.    Prin derogare de la articolul 3, autoritatea competentă, prevăzută pe lista din
                 anexa II, a statului membru în care este stabilit exportatorul sau furnizorul de
                 servicii poate autoriza, în condițiile pe care le consideră corespunzătoare,
                 vânzarea, furnizarea, transferul sau exportul de echipamente neletale
                 menționate în anexa I ori acordarea de asistență tehnică, de finanțare sau de
                 asistență financiară în legătură cu astfel de echipamente neletale, după ce a
                 stabilit că echipamentul neletal în cauză este destinat exclusiv permiterii
                 forțelor de securitate ivoriene a face uz de forță doar în mod adecvat și
                 proporțional pentru menținerea ordinii publice.

           2.    Statul membru relevant informează celelalte state membre și Comisia în
                 legătură cu orice autorizație acordată în temeiul alineatului (1).

           3.    Nu se acordă autorizații pentru activități care s-au desfășurat deja.”

     (3)   Articolul 9 se înlocuiește cu următorul text:

                                             „Articolul 9

           Prezentul regulament se aplică:

           (a)   pe teritoriul Uniunii, inclusiv în spațiul aerian al acesteia;

           (b)   la bordul oricărei aeronave sau nave aflate sub jurisdicția unui stat membru;

           (c)   oricărei persoane, din interiorul sau exteriorul Uniunii, care este resortisantul
                 unui stat membru;

           (d)   oricărei persoane juridice, entități sau organism care este înregistrat sau
                 constituit în conformitate cu legislația unui stat membru;

           (e)   oricărei persoane juridice, entități sau organism care își exercită întreaga
                 activitate sau o parte a acesteia în Uniune.”

     (4)   Anexa I se înlocuiește cu textul care figurează în anexa la prezentul regulament.

RO                                                 5                                                  RO
 ---pagebreak---                                                 Articolul 2

     Prezentul regulament intră în vigoare la [… octombrie 2010].

     Prezentul regulament este obligatoriu în toate elementele sale și se aplică direct în toate statele
     membre.

     Adoptată la […].

                                                   Pentru Consiliu,
                                                   Președintele

RO                                                   6                                                     RO
 ---pagebreak---                                                 ANEXĂ

                                               „ANEXA I
     Lista echipamentelor care ar putea fi utilizate în scopul represiunii interne, menționate
     la articolele 3 și 4a
     1.      Arme de foc, muniții și piese auxiliare, după cum urmează:
             1.1    arme de foc la care nu se face referire la punctele ML 1 și ML 2 din Lista
                    comună a UE cuprinzând produsele militare5;
             1.2    muniții special proiectate pentru armele de foc enumerate la punctul 1.1 și
                    componente special proiectate pentru acestea;
             1.3    dispozitive de ochire care nu se află sub incidența Listei comune a UE
                    cuprinzând produsele militare.
     2.      Bombele și grenadele care nu se află sub incidența Listei comune a UE cuprinzând
             produsele militare.
     3.      Vehicule, după cum urmează:
             3.1    vehicule echipate cu un tun de apă, special proiectate sau modificate în scopul
                    restabilirii ordinii publice în urma unei revolte;
             3.2    vehicule special proiectate sau modificate pentru a fi electrificate în vederea
                    respingerii atacurilor la frontieră;
             3.3    vehicule special proiectate sau modificate pentru a înlătura baricadele, inclusiv
                    echipamente pentru construcții prevăzute cu protecție balistică;
             3.4    vehicule concepute special pentru transportul sau transferul prizonierilor sau/și
                    al deținuților;
             3.5    vehicule concepute special pentru desfășurarea barierelor mobile;
             3.6    componente pentru vehiculele menționate la punctele 3.1-3.5, special
                    proiectate în scopul restabilirii ordinii publice în urma unei revolte.
                    Nota 1: nu intră sub incidența prezentului punct vehiculele special proiectate
                         în scopul stingerii incendiilor.
                    Nota 2: în sensul punctului 3.5, termenul „vehicule” include remorcile.
     4.      Substanțe explozive și echipamente aferente, după cum urmează:
             4.1    echipamente și dispozitive special proiectate pentru a declanșa explozii cu
                    mijloace electrice sau neelectrice, inclusiv dispozitivele de comandă a
                    aprinderii, detonatoarele, aprinzătoarele, releele de detonare și fitilurile
                    detonante și componentele acestora, special proiectate în acest scop; cu
                    excepția celor special proiectate pentru un anumit uz comercial, constând în
                    acționarea sau operarea prin mijloace explozive a altor echipamente sau

     5
            JO L 88, 29.3.2007, p. 58.

RO                                                  7                                                   RO
 ---pagebreak---                  dispozitive a căror funcție nu este crearea de explozii (de exemplu, dispozitive
                 de umflare a airbagurilor de mașină, protectoarele de supratensiune ale
                 declanșatoarelor instalațiilor de stingere a incendiilor);
           4.2   încărcături explozive cu tăiere lineară care nu se află sub incidența Listei
                 comune a UE cuprinzând produsele militare;
           4.3   alți explozivi care nu se află sub incidența Listei comune a UE cuprinzând
                 produsele militare și substanțele aferente, după cum urmează:
                 a.    amatol;
                 b.    nitroceluloză (care conține mai mult de 12,5 % azot);
                 c.    nitroglicol;
                 d.    tetranitrat de pentaeritritol (PETN);
                 e.    clorură de picril;
                 f.    2,4,6-trinitrotoluen (TNT).
     5.    Echipamente de protecție nespecificate la ML 13 din Lista comună a UE cuprinzând
           produsele militare, după cum urmează:
           5.1   veste antiglonț care oferă protecție balistică și/sau protecție contra armelor
                 albe;
           5.2   căști care oferă protecție balistică și/sau protecție contra schijelor, căști cu
                 vizor, scuturi de protecție și scuturi balistice.
           Notă: nu se află sub incidența acestui punct:
                 - echipamentele special proiectate pentru activități sportive;
                 - echipamentele special concepute pentru a răspunde cerințelor de protecție a
                       muncii.
     6.    Simulatoare, altele decât cele specificate la ML 14 din Lista comună a Uniunii
           Europene cuprinzând produsele militare, utilizate la antrenamentele pentru folosirea
           armelor de foc și programe de calculator special concepute pentru acestea.
     7.    Echipamente de vedere pe timp de noapte, cu imagine termică și tuburi
           intensificatoare de imagine, altele decât cele care se află sub incidența Listei comune
           a Uniunii Europene cuprinzând produsele militare.
     8.    Plasă de sârmă ghimpată.
     9.    Cuțite militare, cuțite de luptă și baionete ale căror lame nu depășesc lungimea de
           10 centimetri.
     10.   Echipamente special concepute pentru producția articolelor menționate în prezenta
           listă.
     11.   Tehnologie specifică pentru dezvoltarea, producția sau utilizarea articolelor
           menționate în prezenta listă.”

RO                                                8                                                  RO